Jumal on hea Jumal,
andestades kõik sinu patud.
Ta tõesti armastab sind
ja soovib, et sul läheks igas mõttes hästi.
Sa vaatad saadet "Ajakohast otse taevast".
AJAKOHAST OTSE TAEVAST
Sul on Piibel juba valmis, kas pole?
Või kui ei, otsi see välja, et püsida meiega kursil,
sest me loeme koos Jumala Sõna.
Me usume, et usk tuleb Jumala Sõnast,
mistõttu kui me jutlustame ja kuulutame Jumala Sõna...
Keegi ütles kord, et jutlustamine on ju väga lihtne,
kuna see tähendab Jumala Sõna lugemist.
Ehk siis, Jumala Sõna on see, mis teeb oma töö.
See on miski, mida me ei suuda oma inimlikus jõus.
Jumala Vaim on see, mis rõhutab teatud asju
ja tõstab päevakohaseid teemasid esile.
Me vajame Jumala Sõna ega saa jätta seda unarusse,
sest kaotame muidu oma väe.
Olen seda jutlustajana oma elus näinud,
olles olnud täisajaga jumalariigitöös üle 40. aasta.
Jah, mul on vahel olnud ka väikesed muud tööotsad,
kuid valdavalt olen siiski olnud jutlustaja
ja teeninud kaasa erinevates kogudustes.
Jumal on imelisel moel täitnud kõik me vajadused,
nii et meil on läinud hästi
ja võime tagantjärgi öelda,
et me pole kunagi pidanud kannatama nälga.
Nii et, kõik on olnud hästi.
Kuid olles kuulutanud Jumala Sõna,
andes endale kui ühtpidi loa kuulutada täie rauaga,
võttes selleks ehk pisut rohkem aega,
siis olen märganud, et Jumala vägi tuleb kergemini esile.
Kord oli üks jutlustaja, kelle jutlused olid alati väga pikad.
Inimesed ütlesid: "Ära jutlusta nii pikalt,
sest me oleme tulnud teenistusele, et saada ka eestpalvet
ja saada terveks oma haigustest.
Mistõttu sul tasuks ehk kiiremini jutlustada."
Mispeale ta vastas:
"Just nimelt selle sama pärast, et te võiks saada terveks,
ma peangi nii pikalt jutlustama."
Me teeme ühe vea, mida olen ka ise märganud.
Me keskendume sageli vaid palvele,
ladumata enne alust kõigele, mida tahame palve kaudu vabastada.
Kuid nii on palju raskem ja inimesed võivad pettuda.
Nii et, kui vähegi võimalik, on hea pidada jutluste sarju,
kus õpetada vähemalt paaril õhtul Jumala Sõna
ja siis alles viimasel õhtul palvetada inimeste eest
ja vabastada Jumala väge, et saada rohkem palvevastuseid.
Nii saame ka paluda selle eest, et jutlustajatel oleks julgust õpetada.
Samas on oluline seegi, et õpetaksime usku täis sõna.
"Sest me kuulutame ju ususõna" nagu Paulus ütles.
Ususõna on see sama Sõna, mille Jumal on meile andnud
ja mis toimib ühes Püha Vaimuga.
Nii pole ka siis tarvis lisada jutlustesse omaenda mõtteid,
kuna Jumala Sõna on juba niigi hea ja võimas.
Vahel kipume selles osas isegi tingima,
mõeldes, et kõik ikka pole nii nagu seal kirjas.
Kuid see on hea ja võimas sõna ning Jumala sooviks on,
et kõik, mida Ta on seal lubanud, saaks ka tõeks me eludes.
Kuid nüüd avame siis oma Piiblid, tehes seda Apostlite tegude raamatust
Me oleme Jumala lapsed,
kes on sündinud Tema Sõna ja Vaimu kaudu.
Me oleme kogenud,
kuidas Jumala Vaim tunnistab me sees,
et me oleme Jumala lapsed.
Me otsime Jumalat ja tahame elada selliselt,
et me tõesti järgime Teda oma elus.
Ma ei usu, et pääste on vaid mingi pisiasi,
mida saame rakendada rasketel hetkedel,
või surmahetkel, et me ei läheks hukatusse.
Ei. Usun, et Jumala pääste on miski, mille kaudu kogeme uuestisündi
ja mis hakkab kasvama me elus,
nii et võime seeläbi ka vallutada erinevaid Jumala Sõna alasid
ja Jumalariiki,
kogedes, et see ongi meie tõeline elu.
Meie tõeline elu.
Küsimus pole kui mingis hobis.
A'la ühed lähevad golfi mängima, teised lähevad kirikusse.
Ei. Üldse mitte!
Kui sul on aega ja võimalusi, võid muidugi mängida ka golfi
või harrastada midagi muud, mis sulle meeldib.
Kuid ära lase oma hobidel
viia end eemale Jumala kojast, Jumala Sõnast
ja suhtest teiste usklikega.
Veelgi enam aga suhtest Jeesusega.
Kuid me elame oma elu
ja Jeesus kindlasti teadis seda, et jääme siia maa peale mõneks ajaks
Usun, et Ta isegi tahab, et oleksime siin.
Ta tahab, et me oleks selles maailmas.
Oled sa lugenud Psalmi 91?
"Pika eaga ma täidan tema ja annan temale näha oma päästet.”
Jumal kingib mulle pikka iga.
Jah, on ka neid, kes ei koge seda, surres juba noores eas või keskeas.
Nii on.
Kuid Jumal tahab, et elaksime siin maa peal.
Seetõttu ei tohiks ka sul kui usklikul olla kiiret siit maa pealt lahkumisega.
"Jaa, aga ma tahan juba taevakoju!"
Muidugi tahad ja küll sa saad ka.
Kui oled juba minu vanuses - 70'ndates,
siis märkad, et aeg läheb palju kiiremini,
kui oleks eales arvanud.
Olles alla 25aastased, on tunne, et kogu elu on alles ees,
kui korraga märkad, et suurem osa elust on juba elatud.
Kuid see aeg, mis me elame siin maa peal,
Jumal kasutab meid kui oma vahendajaid.
Me oleme Jumala käteks, hääleks ja silmadeks.
Me oleme need, kes lohutavad ja aitavad;
kes hoiavad asju koos.
Nii et, naudi seda maa peal olemise aega,
saades samas täidetud selle väega, millega Jumal tahab meid täita.
Jeesus ütles Apostlite teod 1:8: "...vaid te saate väe Pühalt Vaimult,
kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
See tähendab nii Soomet kui Põhja-Soomet
ja igat viimset kui urgast, mis siin maal on;
igat tundmatut küla jne.
Jumal tahab, et jõuaksime kõikjale
nii Tema tunnistajate- kui tunnistusena.
Jumal tahab, et oleksime siin ma peal,
et Ta saaks kasutada meid,
aga Ta tahab anda meile ka oma väe, et see kõik õnnestuks.
Ta tahab anda meile oma väe, et see kõik õnnestuks.
Kui vaatame Apostlite teod 1:4, siis seal on öeldud:
"Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud.
Johannes on küll ristinud veega,
aga teid ristitakse Püha Vaimuga üsna varsti pärast neid päevi.”
Teid ristitakse Püha Vaimuga üsna varsti pärast neid päevi.
Need päevad, millest siin räägitakse, on juba ammu möödas,
kuid Jumal tahab endiselt kasta meid oma Püha Vaimuga.
Ta ütles, et kui Püha Vaim tuleb teie üle,
siis te saate ka väe.
Te saate väe.
Siinkohal on oluline mõista,
et Tema vägi on endiselt seotud Tema Sõnaga
ja ka sellega, et ütleme lahti sobimatutest asjadest me elus.
Kuid meil on oluline mõista, et Jumal tahab anda meile väge,
mis on piisav selleks eluks.
Nii et, kui meil on pikk eluiga, võiksime elada seda võidukalt,
olla üle kõigist raskustest ja kogeda, kuidas Ta vägi kannab.
Võime ärgata hommikul hüüdes: "Halleluuja!"
ja minna magama, öeldes: "Tänu Jeesus!"
See ei ole me jaoks mingi taak või probleem.
Ma ei ütle nüüd seda,
et me ei koge üldse mingeid probleeme.
Me kohtame neid samu probleeme, mida kõik teisedki inimesed.
Meil on töö- ja perega seotud asju ning elukohaga seotud teemasid.
Meil on palju, palju erinevaid probleeme.
Võid ise öelda, kui palju sul neid on.
Meil on palju asju, mis võtavad meilt energiat
ja mis vahel ka kui pidurit panevad,
andes väga selgelt mõista, et elu pole vaid mingi halleluuja.
Ja eks me ka teame seda,
sest me elame reaalset elu reaalses maailmas
keset reaalseid olukordi.
Kuid Jeesus ütles, et Ta tahab anda meile väe.
Te saate väe.
Te ei saa mitte jõuetust, aga väe,
et elada, olla ja levitada sõnumit Jumalast.
Minnes tagasi Apostlite tegude 1:8 juurde,
siis sellel kõigel on kaks osa.
"...vaid te saate väe Pühalt Vaimult, kes tuleb teie üle,
ja te peate olema minu tunnistajad."
"...vaid te saate väe Pühalt Vaimult, kes tuleb teie üle."
"...vaid te saate väe Pühalt Vaimult, kes tuleb teie üle
ja te peate olema minu tunnistajad."
Eks me ole jätkuvalt Jumala tunnistajad.
Sa ju mõistad, et sa ei saa selleks alles siis,
kui oled mõne tunni Vaimus ringi hõljunud
ja siis maa peale tagasi tulnud.
See pole see, millal sinust Jumala tunnistaja saab.
Ei. Sa oled tunnistaja ka oma kodus.
Oma tööpaigas.
See ei tähenda muidugi seda,
et kasutaksid tööandja aega ja saadavat palka valel moel.
Seda ei tohi teha.
Su hoiak peab olema, et teed usinasti tööd
ja seda usinamalt ning pareminigi veel, kui kõik teised.
Mõtle, et lähed tööle k 7'ks hommikul.
Mitte 7.05, vaid täpselt 7.00 või pisut varemgi veel.
Kuid enne seda saad paluda, et Jumal annaks sulle tarkust ja ande,
et võiksid teha tublit tööd.
See on ka tunnistus.
See, et oled usinam ja sul on paremad töötulemused.
Ka see on tunnistus,
kui käid oma naise ja lastega hästi ümber.
Mõtled nüüd: "Oi kui kahju, et mu mees seda praegu ei kuule!"
Tead, mis?
Tervita oma meest ja palu tal külastada TV7 arhiivi,
et vaadata sealt saadet "Ajakohast otse taevast".
Ütle talle, et Hakan käsib oma naisega hästi ümber käia.
Samas aga peab naine tegema seda sama oma mehega.
Inimesed panevad seda tähele, mistõttu me olemegi tunnistajad.
"Te saate Püha Vaimu väe ja olete minu tunnistajad."
Kuid see vägi saab alguse sellest, kui ma elan oma elu
ja kogen, kuidas see vägi kannab mind.
See vägi kannab,
voolates samal ajal ka üle, nii et see kõik ei jää ainuüksi mulle.
Paljugi sellest jääb ka sulle ja paljudele teistele.
Tänu Jumalale selle eest!
Tänu Jumalale Püha Vaimuga ristimise eest!
Nüüd, võib-olla sa oled sellest juba pisut kuulnud,
või sa pole sellest mitte midagi kuulnud,
siis tahan aidata sind õige pisut.
Kuulen ikka aegajalt inimesi ütlevat,
et mitte kõik ei või täituda ühtmoodi Püha Vaimuga.
Samas mina usun,
et keeltes rääkimine kuulub meile kõigile.
Usun, et me kõik võime rääkida keeltes.
Kuid nii nagu paljude muude asjadega Jumalariigis,
nii pole ka keeltes rääkimine kohustuslik.
See pole kohustuslik
ja selle eest ei saa mingeid lisapunkte.
Küll aga leiad sa tõelist abi.
Nii et, see pole nii,
et kõik peaks kangesti rääkima keeltes.
Ei pea.
Kuid meil on võimalus selleks.
Usun, et kui inimene täitub Püha Vaimuga,
või nagu Jeesus ütles - saab ristitud Püha Vaimuga,
siis tal on ka võimalus ning võime rääkida uutes keeltes
nii nagu Püha Vaim seda annab.
See kõik on meile nii rõõmu, tröösti kui väe allikaks.
Vaatame Apostlite tegude 2. peatükki, alates salmist 2.
"Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas."
Ja kuula nüüd hoolega!
"Ja nad kõik täideti Püha Vaimuga
ning hakkasid rääkima teisi keeli, nõnda nagu Vaim neile andis rääkida."
Ma loen seda veelkorra:
"Ja nad kõik täideti Püha Vaimuga
ja hakkasid..."
Hakkasid, hakkasid, hakkasid.
Need inimesed täitusid Püha Vaimuga
ja hakkasid rääkima.
Need inimesed hakkasid rääkima selle kohaselt,
mida Püha Vaim neile rääkida andis.
Nad hakkasid rääkima teistes keeltes
vastavalt sellele, mida Püha Vaim neile rääkida andis.
Usun, et kui Jumala Vaim meid täidab, siis me ka tunneme,
kuidas me hakkame teatud moel täituma
ja see annab kinnitust sellest, et Püha Vaim on võimsalt me üle.
Või nagu Jeesus ütles:
"Nende seest saavad voolama elava vee jõed."
Nende seest.
Ingliskeelne piiblitõlge ütleb: "Nende kõhust saavad voolama..."
Nii et, me kogeme, et Jumala Vaim pole mitte me peas,
vaid eelkõige me sisemuses.
Ja just sealt sisemusest hakkavadki voolama elava vee jõed.
Kui see juhtub, tasub omada ka julgust teha suu lahti
ja rääkida seda keelt, mida Püha Vaim annab rääkida.
Vahet pole, milliseid sõnu ma välja ütlen,
või kas ma ütlen kümme, sada või tuhat sõna.
Keeltes rääkimine on suureks abiks.
Seda eriti enda üles ehitamiseks, kui oled näiteks omadega nullis.
Saad seda teha kasvõi autos, kui tööle või koju sõidad.
Võid lihtsalt istuda ja rääkida keeltes.
Küsid: "Mis kasu ka sellest veel on?"
Sellest on palju kasu!
See on kui generaator, mis toodab väge su sees
ja mis samal ajal puhastab ning värskendab su meeli.
Kuid sellest on ka abi su palveelus,
sest me kõik oleme jõudnud punkti,
kus kõik, mida oleme osanud öelda, on juba öeldud
ja me ei oska enam muud öelda kui et: "Homseni Jeesus!"
Kuid Jumala Vaim tahab aidata meid,
et veedaksime ka rohkem aega palves.
Sest kui palume ainult piiratud palveid...
Ühtpidi on muidugi hea, kui midagigi palume,
kuid samas hakkab hingevaenlane meid süüdistama, öeldes:
"Sa palvetad liiga vähe ja sa oled palves nii külm ja puine!
Mõtle, kui paljud paluvad palju rohkem."
Kuid sa võid panna ta suu kinni, öeldes: "Süüdistaja, jää vait!"
Kui palvetad keeltes,
siis sa ei kontrolli oma mõistust, mis ütleks: "Palu nii või naa",
vaid sa lihtsalt palvetad ja Jumala Vaim saab sellest aru.
Nii et ühtpidi sa palud palju rohkem, kui ise sellest arugi saad.
Nii on keeltes palvetamisest väga palju kasu.
Vahel on sellest kasu ka seetõttu,
et Jumala Vaim on julgem, kui me oma mõtted.
Oma mõistusega paludes võime me mõelda:
"Oi, oi, siit kaugemale ma nüüd küll minna ei julge!"
Kuid lastes Pühal Vaimul aidata end palves
märkad ka, et see kõik on nii hea.
Kuid selles on enamatki veel.
Kui Jumala Vaim sind täidab ja sa astud nö Ta voolamise sisse,
siis see võib väljenduda mitmel erineval moel.
On inimesi, kes täitudes Püha Vaimuga,
räägivad tundide viisi keeltes -
mõned lausa mitu päeva järjest,
enne, kui nad suudavad lõpetada.
Ja on ka neid, kes ei koge seda üldse selliselt.
Seetõttu ära võrdle ennast kõigi teistega,
arvates, et kui keegi on täitunud Püha Vaimuga teatud moel,
siis sa pead samal moel täituma.
Ei pea.
Jumal teab, kes sa oled
ja mil moel sa oled võimeline Teda vastu võtma,
mistõttu ära sea teiste kogemusi nõudmiseks iseendale.
Minnes 1. Korintlaste kirja 12. peatükki,
siis seal räägitakse vaimuandidest.
On olemas maailm,
kus me pole piiratud oma loomupärase arusaamisega.
Mõtlen siinkohal teadmise- ja tunnetusesõnade peale,
prohvetlikule annile ja vaimude eristamise annile.
Kõigi nende puhul ei piisa vaid mu loomupärastest andidest,
vaid tegu on andidega, mida Jumala Vaim meile jagab.
Ta tahab jagada neid sulle,
et võiksid olla abiks ja kasuks paljudele inimestele.
Ühtlasi tahab Ta ka nende kaudu ehitada üles oma kogudust,
mis siin maa peal olles on teatud mõttes kui müsteerium.
Miski, mida pole alati võimalik sõnadega lahti seletada.
See on taeva kontor siin maa peal, mille kaudu Jumal end ilmutab.
Seetõttu ongi nii oluline,
et kogudusel jaguks taevast tulevat ilmutust, tarkust ja oskusi.
Seda kõike selleks, et maailm näeks, et Jumal on tõesti olemas
ja et Jeesus on tulnud otsima ja päästma seda, mis on kadunud.
Nüüd aga vaatame 1. Korintlaste 14. ptk.'i,
kus räägitakse prohveteerimisest ja keeltega rääkimisest.
Siin öeldakse muide, et mitte kõik ei räägi keeltes.
Samas kui on neid, kes seda teevad.
Kuid see on öelud keeltega rääkimise anni kontekstis.
Lisaks sellele on veel ka muid ande.
Usuand, tervendamise and jne.
Meil kõigil on usku Jumalasse, mille võime vastu võtta
ja astuda oma usus kõrgematele tasanditele.
Me usume ka seda,
et kõik usklikud võivad panna oma käed haigete peale.
Kuid lisaks sellele veel on tervendamise annid,
mis saadavad korda imelisi asju.
Isegi, et meil kõigil tervikuna on võime panna käed haigete peale.
Keeltega rääkimine aga on siis miski, mis ehitab meid endid üles -
see on kasuks nii meile endile, kui me palveelule.
Kuid lisaks sellele on veel prohveteerimine,
mis on ka omal moel seotud keeltes rääkimisega.
Aegajalt see toimib nii,
et kui keegi muidu ei usu prohveteerimisse,
siis korraga ta kuuleb mõnda võõramaalast
rääkimas tema emakeeles ja ta saab prohvetlikust sõnumist aru.
Selliseid asju sünnib.
Nii usuanni kui tervendamisanni puhul on olemas eritasandid,
nii nagu keeltes rääkimisegi puhul.
Seetõttu usun ka,
et isegi, kui kõigil pole neid keeltes rääkimise ande,
mis mõjutaks teadmise- ja tunnetussõnu
ning prohveteerimist,
siis ometi on meil kõigil võimalus rääkida keeltes
ja kogeda, kui hea on saada osa sellest väest,
mida Jumal tahab meile anda ja meis kasvatada.
Seetõttu, ära lepi mõne kergema või viletsama teega,
vaid ütle: "Issand, täida mind Püha Vaimuga.
Ma vajan Püha Vaimu andi, väge ja Tema erinevaid ande."
Me ei taha olla tee peal ees Tema tööl,
kuid see kõik saab alguse sellest,
et me täitume Püha Vaimuga ja hakkama rääkima keeltes,
kogedes, kuidas Jumala Vaim saab üha enam mängumaad
ja mõjuvõimu me eludes.
See kõik aga juhib meid hoopis uutele taeva tasanditele
me vaimulikus elus.
Tahan palvetada su eest.
Võid istuda seal oma kohal, aga ära palveta oma emakeeles,
vaid ole vastuvõtlik praegu.
Jeesus, ma tänan Sind, et Sa täidad kõiki vaatajaid,
kes tahavad saada täidetud Püha Vaimuga.
Täida neid just praegu!
Lase neil kogeda, kuidas Su Vaim langeb võimsalt nende üle
ja nad kogevad, kuidas nad hakkavad rääkima keeltes.
Sina annad neile need keeled
ja nad kogevad nii usku kui julgust öelda välja neid uusi sõnu,
kogedes, kuidas see täidab neid väega
ja laseb ka hiljem puudutada väega nii teisi inimesi kui olukordi.
Jeesuse, kallil nimel.
Aitäh Issand, et teed seda oma nime auks.
Aamen.
Me jätkame taas järgmine kord.
Ole õnnistatud ja räägi aga keeltes,
tehes ruumi Pühale Vaimule oma elus.
Kõike head!
Andmine on üks rõõmus asi.
Ühtpidi me anname vabatahtlikult,
kuid samas kogeme ka Jumala kõnetust ja julgustust anda.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh ja ole õnnistatud!
Tõlge: Anne-Ly Raukas